Rasmus Guldhammer sikrede sig en flot sejr, da han i dag vandt 2. etape i det store belgiske etapeløb ?Triptyques des Monts et Chateaux?. Etapen var en samletstart over 120 km, hvor der kørte otte forskellige udbrud afsted. Men ingen fik ret stort forspring, og 3 km før mål blev de sidste udbrydere indhentet. Det endte derfor med en massespurt op af en 900 m lang bakke, hvor Rasmus Guldhammer rykkede fra feltet da der manglede 200 meter til målstregen. Også Sebastian Lander fra Team Concordia Forsikring Himmerland deltager på landsholdsturen. Sidste etape foregår over 162 km på de belgiske landeveje.

Referat:
Rasmus Guldhammer fra Team Concordia Vesthimmerland sikrede det danske landshold etapesejren i et internationalt løb i Belgien.